Ռուբեն Սեյսյան

Ռուբեն Պողոսի (Պավելի) Սեյսյան (օգոստոսի 7, 1936(1936-08-07), Սոչի, Ազով-Սևծովյան երկրամաս, ՌԽՖՍՀ, ԽՍՀՄ), խորհրդային ֆիզիկոս, գիտնական, կիսահաղորդիչների և հետերակառուցվածքների ֆիզիկայի բնագավառի մասնագետ։ Ֆիզմաթ գիտությունների դոկտոր (1978), պրոֆեսոր (1983)։ ՀՀ ԳԱԱ արտասահմանյան անդամ (28.11.2008)։ Ռուսաստանի բնական գիտությունների ակադեմիայի ակադեմիկոս։


== Կենսագրություն ==
1960 թվականին ավարտել է Լենինգրադի էլեկտրատեխնիկական ինստիտուտի դիէլեկտրիկայի և կիսահաղորդիչների ամբիոնը (այժմ՝ միկրո և նանոէլեկտրոնիկայի ամբիոն)։ 1961-1981 թվականներին աշխատել է ԽՍՀՄ էլեկտրոնային  արդյունաբերության նախարարության «Պոզիտրոն» գիտաարտադրական միավորման «Գիրիկոնդ» գիտահետազոտական ինստիտուտում որպես ինժեներ, լաբորատորիայի վարիչ (1963), բաժնի վարիչ (1966)։ Եղել է միկրոէլեկտրոնիկայի ոլորտում գիտական հետազոտությունների նախաձեռնողներից մեկը, ինտեգրալ սխեմաների և միկրոէլեկտրոնային տեխնոլոգիաների մի քանի տասնյակ մշակումների գլխավոր կոնստրուկտոր (շուրջ 80 գիտահետազոտական աշխատանքներ և ավելի քան 20 գյուտ), տնային տեղեկատվական մեքենայի ստեղծման գաղափարի հեղինակը և ցուցադրական նմուշի գլխավոր կոնստրուկտորը (1970), որը կանխագործել է անհատական համակարգչի առանձնահատկությունները։ Մասնակցել է Սանկտ Պետերբուրգի պետական էլեկտրոտեխնիկական համալսարանում «Պոզիտրոն» գիտաարտադրական միավորման բազային ամբիոնի կազմակերպմանը (1973), որտեղ աշխատել է որպես դոցենտ, վարիչի տեղակալ մինչև 1981 թվականը։ 
1981 թվականից Սանկտ Պետերբուրգի պետական տեխնիկական համալսարանի պինդ մարմինների էլեկտրոնիկայի ամբիոնի, Իոֆֆեի անվան ֆիզտեխնիկական ինստիտուտի ֆունկցիոնալ և ֆիզիկական միկրոէլեկտրոնիկայի լաբորատորիայի վարիչ (այժմ՝ Նանոհետերակառուցվածքների ֆիզիկայի կենտրոն)։ Իրականացնում է հետազոտություններ կիսահաղորդիչների և կիսահաղորդչային նանոկառուցվածքների սպեկտրոսկոպիայի, միկրոէլեկտրոնիկայի և օպտոէլեկտրոնիկայի ոլորտներում։ 
1983 թվականից Սանկտ Պետերբուրգի պետական տեխնիկական համալսարանի ֆիզիկատեխնիկական ինստիտուտի պինդ մարմինների էլեկտրոնիկայի բազային ամբիոնի վարիչն է։ 


== Գիտական աշխատանքներ ==
Աշխատանքները վերաբերում են միկրոէլեկտրոնային, կիսահաղորդիչների մագնիսաօպտիկային, մագնիսական դաշտում կիսահաղորդիչների միջգոտիական կլանման տեսական և փորձարարական հետազոտություններին։
Հեղինակ է ավելի քան 250 հրապարակումների գիտական ամսագրերում և հոդվածների ժողովածուներում։ Պատրաստել է գիտությունների 26 թեկնածու։


== Պարգևներ ==
Քեմբրիջի Միջազգային կենսագրական կենտրոնի (IBC) կողմից բազմիցս առաջադրվել է որպես «ականավոր մտավորականներից» և «21-րդ դարի ականավոր գիտնականներից»  մեկը
«Սորոսի պրոֆեսոր» համառուսաստանյան մրցույթի յոթակի հաղթող
Համարվում է համակարգչի փաստացի ստեղծող


== Գեղանկարչություն ==
Ազատ ժամանակ զբաղվում է գեղանկարչությամբ։ 2004 թվականին Սանկտ Պետերբուրգի պետական տեխնիկական համալսարանում կազմակերպվել Սեյսյանի ստեղծած կտավների ցուցահանդեսը։


== Երկեր ==
Спектроскопия диамагнитных экситонов, М., 1984.


== Գրականություն ==
Выдающиеся выпускники и деятели Санкт-Петербургского государственного электротехнического университета «ЛЭТИ» имени В. И. Ульянова (Ленина). 1886—2006: биографический справочник / под ред. Д. В. Пузанкова. СПб: Изд-во СПбГЭТУ «ЛЭТИ», 2006. 350 с. ISBN 5-7629-0721-X
Авторское свидетельство СССР SU 375640 «Радиокомплекс»


== Ծանոթագրություններ ==


== Արտաքին հղումներ ==
Лицей ФТШ